**Jubilejný 20. ročník súťaže ZlatyErb.sk o najlepšiu internetovú stránku samospráv za rok 2023**

Bratislava, 4. februára 2024 Vyhlásenie výsledkov 20. ročníka súťaže ZlatyErb.sk 2023

Celkové víťazstvo a hlavnú cenu **Grand Prix SK-NIC** vybojovala stránka mesta **Martin**. Zároveň **Martin** vyhral aj v kategórii najlepšia stránka miest a mestských častí. V kategórii obcí zvíťazila obec **Špačince**. Prvenstvo zopakoval v kategórii krajov **Prešovský samosprávny kraj**. Cena za najlepšiu bezbariérovú stránku nebola udelená. Špeciálna cena pre osobnosť za mimoriadny prínos v oblasti informatizácie v slovenských samosprávach získal **Štefan Herceg** (Hlohovec, informatik v samospráve od 1993), **Peter Balla** (Levice, od 1995), **Ľuboš Ternovszky** (Levice, od 1995), **Peter Šuchaň** (Zvolen, od 1995), **Mariana Hurná** (Prešov, od 1996), **Katarína Šujanová** (Trnava, od 1996), **Alexander Hlavatý** (Banská Bystrica, od 1996), **Miroslav Novák** (Prešov, od 1997), **Milan Matuška** (Martin, od 1997), **Anton Treuer** (MČ Bratislava – Staré mesto, od 1997) a **Peter Bíro**, ktorý sa dlhodobo venuje informatizácii, štandardizácii verejnej správy na Slovensku.

Súťaž ZlatyErb.sk spoločne vyhlásili Európsky inštitút, eSlovensko, Únia miest **Slovenska, Združením informatikov samospráv Slovenska, Úniou nevidiacich a slabozrakých Slovenska a SK8 (Združenie Samosprávne kraje Slovenska).** Tento rok udeľovanie cien prebehlo elektronicky. Hlavným cieľom súťaže ZlatyErb.sk je podporiť informatizáciu slovenských samospráv, oceniť výnimočné projekty a ohodnotiť snahu zástupcov samospráv efektívne a transparentne využívať informačno-komunikačné technológie a tým zvyšovať kvalitu služieb pre občanov Slovenska.

Ceny [ZlatyErb.sk](http://www.zlatyerb.sk) sú udeľované v troch hlavných kategóriách:najlepšia stránka obcí (5 ocenení), najlepšia stránka miest a mestských častí (5 ocenení) a najlepšia stránka samosprávnych krajov (3 ocenenia). Hlavnú cenu súťaže GrandPrixSK-NIC získava stránka s najvyšším hodnotením zo všetkých kategórií. Víťaz GrandPrix SK-NIC je zároveň nominovaný na medzinárodnú súťaž EuroCrest Award, ktorú vyhlasuje české Združenie Zlatý erb. Únia nevidiacich a slabozrakých Slovenska udeľuje špeciálnu cenu za najlepšiu bezbariérovú stránku samospráv. Do súťaže sa tento rok zapojilo 76 samospráv. Porota hodnotila 59 kritérií v 11 kategóriách.

Kompletné hodnotenie a výsledky nájdete na stránke ZlatyErb.sk.

Miro Drobný, predseda súťaže

Zoznam ocenených:

**Kategória obce:**

1. miesto - stránka obce **Špačince**

2. miesto - stránka obce **Trnavá Hora**

3. miesto - stránka obce **Hermanovce**

4. miesto - stránka obce **Jaslovské Bohunice**

5. miesto - stránka obce **Chynorany**

5. miesto - stránka obce **Hažín**

*Súhrn výsledkov víťazov 20 ročníkov: 4 x Klátová Nová Ves, 4 x Trnavá Hora, 3 x Jaslovské Bohunice, 2 x Chocholná Velčice, 1 x Ľubica, 1 x Krivosúd-Bodovka, 1 x Ražňany, 1 x Valča, 2 x Špačince, 1 x Beluša.*

**Kategória mestá a mestské časti:**

1. miesto - stránka mesta **Martin**

2. miesto - stránka mesta **Prešov**

2. miesto - stránka mesta **Trenčín**

3. miesto - stránka mesta **Stará Turá**

4. miesto - stránka mesta **Nové Zámky**

4. miesto - stránka mesta **Banská Bystrica**

5. miesto - stránka mesta **Bratislava**

*Súhrn výsledkov víťazov 20 ročníkov: 10 x Bratislava, 4 x Trenčín, 3 x Martin, 2 x Stará Turá, 1 x Banská Bystrica, 1 x Nitra, 1 x Nové Zámky, 1 x Hlohovec.*

**Kategória samosprávne kraje:**

1. miesto - stránka **Prešovský samosprávny kraj**

2. miesto - stránka **Trenčianky samosprávny kraj**

3. miesto - stránka **Trnavský samosprávny kraj**

*Súhrn výsledkov víťazov 20 ročníkov: 14 x Prešovský kraj, 2 x Bratislavský kraj, 1 x Banskobystrický, 1 x Žilinský, 1 x Nitriansky, 1 x Košický, 1 x Trenčiansky kraj.*

**Grand Prix SK-NIC súťaže ZlatyErb.sk 2023 - najlepšia stránka súťaže a nominácia na medzinárodnú súťaž do Hradca Králové o EuroCrest Award:**

Stránka mesta **Martin**